Il-biljett tal-karozza tal-linja fl-aħħar 40 sena - prezz dejjem jogħla imma s-servizz qatt ma għola fil-kwalita' Bis-sewwa jew bid-dnewwa, qlibna l-folja fl-istorja tas-servizz tat-trasport pubbliku f'Malta. Hawn min qed ifaħħar is-servizz u hawn min qed igerger. Jekk irridu nkunu oġġettivi, rridu ngħidu li bidla bħal din ma ssirx f'ġurnata u jrid jgħaddi ftit taż-żmien biex l-affarijiet jissetiljaw. Imma ħaġa waħda żgur ma nistgħux ninsew u ħadd mhu ħa jnessina: li Malta kienu ilu jixirqilha servizz tat-trasport tal-linja sura ta' nies u l-Gvern Nazzjonalista li ilu fil-Gvern għal kważi 24 sena kważi interrottament ISSA wara das-snin kollha kellu l-ħila jagħmel riforma f'dan il-qasam tant vitali għal pajjiżna. Żgur mhux se ninsew il-famuża frażi "b'tal-linja jaqbillek" ta' 15-il sena ilu. Mhux qed naqilgħu minn żniedna. Hawn taħt issib lista tal-ministri kollha responsabbli mit-trasport pubbliku fl-aħħar 20 sena u kif għolew in-nollijiet imma s-servizz baqa' skomdu u ħażin. Ministri responsabbli mit-trasport fl-aħħar 20 sena: Francis Zammit Dimech – Ministru għat-Trasport u Komunikazzjoni – 1992-1994 Michael Frendo – Ministru tat-Trasport, Komunikazzjoni u Xandir – bejn l-1994 u l-1996 Joe Debono Grech – Ministru għat-Trasport ta' Gvern Laburista bejn Ottubru 1996 – Settembru 1998 Ċensu Galea – Ministru għat-Trasport – 1998-2003 u 2003-2004 Jesmond Mugliett – Ministru għat-Iżvilupp Urban u Toroq – 2004-2008 Austin Gatt – Ministru għall-Infrastruttura, Trasport u Komunikazzjoni – 2008 sal-lum Prezzijiet tan-noll bażiku tal-linja : Snin 1970 – 1c7 (€0.04) Tmiem is-Snin 1980 – 7c (€0.16) 1999 – 15c (€0.35) (żjieda fin-noll fl-1999) 2008 – sa Ġunju 2011 – €0.47c Għall-prezzijiet tal-linja kif inhuma llum tista' tmur http://www.arriva.com.mt
It-Trasport Pubbliku fl-aħħar 20 sena – fl-aħħar jaqblilna wara das-snin kollha?